PLANB ขายล้างพอร์ตหุ้นสื่ออินโดฯ รับเงิน 10 ลบ. เหตุผลงานไม่เข้าเป้า
PLANB ขายล้างพอร์ตหุ้นสื่ออินโดฯ รับเงิน 10 ลบ. เหตุผลงานไม่เข้าเป้า
11 ส.ค. 2563

บริษัท แพลน บี มีเดีย จำกัด (มหาชน) หรือ PLANB แจ้งว่าที่ประชุมคณะกรรมการเมื่อวานนี้ (10 ส.ค.) อนุมัติให้บริษัท มาสเตอร์ สแตนดาร์ด ดิสเพลย์ จำกัด ซึ่งเป็นบริษัทย่อย จำหน่ายหุ้น 10.02% ในบริษัท PT Estha Yudha Ekatama ให้กับ บริษัท PT Binary Ventura ประเทศอินโดนีเซีย ซึ่งเป็นบริษัทที่ดำเนินธุรกิจสื่อโฆษณาภายนอกที่อยู่อาศัยในประเทศอินโดนีเซีย มูลค่ารวมทั้งสิ้น 10.5 ล้านบาท
โดยคาดว่าจะเข้าทำสัญญาซื้อขายหุ้นได้ภายในเดือนต.ค.63 ซึ่งหลังการขายหุ้นครั้งนี้กลุ่มบริษัทจะไม่มีหุ้นคงเหลือถือใน PT Estha Yudha Ekatama
สำหรับการขายหุ้นในบริษัทดังกล่าว เนื่องจากบริษัท PT Estha Yudha Ekatama ประเทศอินโดนีเซีย มีรายได้ที่ลดลงในระยะเวลา 3 ปีที่ผ่านมา อีกทั้งมีผลประกอบการขาดทุนในปี 63 บริษัทจึงมีความเชื่อมั่นว่าการจำหน่ายหุ้นสามัญดังกล่าว จะเพิ่มสภาพคล่องให้ กับบริษัท และเกิดประโยชน์ต่อผู้ถือหุ้น เนื่องจากบริษัทจะได้รับกำไรจากการจำหน่ายหุ้นสามัญ